**Народно Читалище „ИЗГРЕВ 1926”с. Върбица, общ. Плевен**

Адрес: пк 5845 ул. „Г.Димитров”№4 моб: 0899116997 Е-mail: Varbica1926@ab

Културен календар и план за работа на

НЧ „Изгрев 1926“ с. Върбица за 2023г.

Изх.№11 / 13.10.2023г.

Цел на програмата

-развитие,пресъздаване и обогатяване на българските обичаи

-утвърждаване на националните ценности

-подобряване качеството на живот на младите хора и хората от трета възраст

-стопанисване на сградата и помещението на библиотеката

Организационна дейност

-Настоятелството на НЧ „Изгрев 1926“ да провежда редовно своите заседания,според организационните дейности и възникналите проблеми

Библиотечна дейност

-периодично да се подновява и набавя библиотечен фонд

-периодично да се проверява събираемостта на раздадените библиотечни книги

-да се изготвят кътове по повод годишнини на видни писатели

Културна дейност

-ежегодно да се организират и представят национални,местни и християнски празници

Любителско творчество

-ръководителя на певческия състав да изготвя подходящи репертоари за регионални и национални фестивали и местни мероприятия

Културен календар

М.Януари

Йорданов ден-06.01.23г НЧ ‚Изгрев 1926“ посещава храма в селото ни- „ Въведение богородично“ ,където присъства на Богослужение за здраве,отслужено от Отец Венци,заедно с жители от селото.

Бабин ден-21.01.23г. Празник,в който участват млади девойки и възрастни жени. Описва се обичая и се пресъздава сценка на раждане . Поздравяват се всички акушерки и се дарява хавлиена кърпа и сапун.

Йорданов ден-06.01.23г

М. Февруари

Трифон Зарезан-14.02.23г. Празник,в които се пресъздава рязането на лозови пръчки,прочита се историята за Свети Трифон

Обесването на Васил Левски-19.02.23г. НЧ „Изгрев 1926“,съвместно с жители и деца от селото почитат Апостола на свобода като обособяват кът с портрета на Левски, децата казват и четат стихотворения в негова чест,поднасят се цветя.

М. Март

Баба Марта и ден на самодееца-01.03.23г. НЧ „Изгрев 1926“ отбелязва Баба Марта с четене на Легендата. Самодейка от читалището се преоблича като възрастна баба и радва децата с истории. Секретаря на читалището раздава мартеници на всички деца и жители,през целия ден.Деня на самодееца се отбелязва с песни от самодейната група при читалището,поздравителни адреси и букети .

Освобождението на България от турско робство-03.03.23г. НЧ“Изгрев 1926“,заедно с Кметство Върбица, Пенсионерски съюз и деца от училището и детската градина се събират на паметника в селото,където поднасяме венец, изслушва се химна на България,възрастни хора разказват истории за свои близки,участвали и загинали във войната, местните децата казват стихотворения .

Ден на жената-08.03.23г . НЧ „Изгрев 1926“ отбелязва деня на жената в ресторанта на селото,заедно с певческата група и жители от селото. Секретаря на читалището подготвя поздравителни адреси и букети за присъстващите жени. Певческата група при НЧ “Изгрев 1926“ изпълнява поне две песни на тържеството. Самодейки се поздравяват със стихотворения за празника.

Пролетен бал-22.03.23г. Организирано тържество,в което млади и стари се обличат в различна народна премяна и дефилират пред избрано жури. Най-атрактивния костюм печели бала и получава грамота и цвете .

М. Април

Седмица на четенето-Секретаря посещава децата в училището или детската градина, където чете няколко приказки. Децата слушали най-внимателно отговарят на въпроси ,свързани с текстовете на приказките поучават скромни награди .

Лазаруване- празник ,в който деца от местната детската градина , облечени в народни носии,венци от цветя на главите и кошнички в ръце посещават читалището, пеят лазарски песни и казват стихотворения. Секретаря на читалището им разказва какво точно представлява обичая Лазаруване и пълни кошничките с яйца и лакомства.

Великденски празници- Секретаря на читалището организира Великденска изложба с деца от селото на открито в центъра,когато времето позволява. Купува се една кора с яйца,апликации,бои и почерпка за децата. Избират се първите три най-атрактивно боядисани яйца. Раздават се козунаци за здраве. Когато времето е лошо Секретаря на читалището посещава детска градина ‚Пчелица“ с. Върбица и извършва същата дейност

М. Май

Ден на библиотекаря-11.05.23г. Секретаря на читалището кани

деца от селото и разказва за същността и важността на книгите.

Ден на българската просвета и култура и на славянската писменост-24.05.23г. На този ден Секретаря на читалището,заедно със самодейки от певческата група и жители от селото изработват венец от естествени цветя и го поставят над вратата на читалището. Секретаря чете биография за светите братя Кирил и Методий

М.Юни

01.06.23г. Секретаря на читалището организира забавления на местните деца от училището,детската градина и селото. На тържеството присъства аниматор ,който представя различни фокуси,игри,състезания, песни и танци на децата.Всички деца получават награди.

02.06.23г. Честване 147 г. от смъртта на Христо Ботев. НЧ „Изгрев 1926“ .съвместно с Кметство Върбица,местни деца от училището и детската градина,както и пенсионерски съюз посещават паметника в селото. Поднасяме венец и цветя. Стари и млади казват стихотворения на Ботев, самодейната група „Росна китка“ при НЧ“Изгрев 1926“ пее патриотични песни.

04.06.23г. село Върбица има празник на селото,които се прави в парка на центъра в селото, в които за организацията се включват Кметство село Върбица, НЧ „Изгрев 1926“, ЧТПК „Зора“, Пенсионерски съюз, деца от НУ „Отец Паисий“ ,детска градина ‚Пчелица“,местни деца от селото и участници от околните села и от град Плевен. Тържеството е с дълга и интересна програма, наема се специална сцена за всички участници и водещ.Подготовката започва един месец преди празника и самото тържество се състои цял ден.

През месец Юни самодейната група „Росна китка‘ при НЧ „Изгрев 1926“ започва своите участие във фолклорни и патриотични фестивали.

М. Юли

През месец Юли НЧ „Изгрев започва да организира спортни полудни с децата от селото.

През същия месец певческата група „Росна китка“ задължително участва във Фестивали

М. Август

НЧ „Изгрев 1926“ организира различни игри с деца от селото

Самодейната група участва във Фестивали на различни места

М. Септември

06.09.23г. Съединението на България с Източна Румелия- предоставяне на исторически факти за датата в читалището с местни деца

22.09.23г Ден на независимостта на България-предоставяне на исторически факти пред деца от селото

Участие на певческа група „Росна китка“ при НЧ „Изгрев 1926“ в празник на туризма в Кайлъка, гр. Плевен

М. Октомври

01.10.23г Ден на възрастните хора- тържество,съвместно с Кметство Върбица, ЧТПК „Зора“ и пенсионерски съюз. Поздравителни адреси, стихотворения , песни и почерпка за всички присъстващи.

М.Ноември

01.11.23г. Ден на народните будители-тържество с патриотични песни,стихотворения и слова,отдаване на почит към народните будители.

Ден на християнското семейство 21.11.23г.-празник в клуб „Добра среща“-пресъздаване на обичая на християнското семейство,поздравителни песни и стихотворения, посещение организиран курбан в църквата на селото.

М.Декември

Коледно-новогодишно тържество –пресъздаване на сценка с Дядо Коледа и Снежанка,раздаване на подаръци на децата от селото, коледни песни и стихотворения поднасят деца от детската градина и училището. Самодейките от певческата група „Росна китка“ при НЧ „Изгрев 1926“ изпълняват коледни песни.

13.10.22г. Изготвил Секретар Тереза Василева